Αρουνδελιανά μάρμαρα

Τα Αρουνδελιανά μάρμαρα ή μάρμαρα της Αρουνδελίας είναι πλούσια συλλογή ελληνικών μαρμάρινων έργων τέχνης που συγκέντρωσε ο Θωμάς Χάουαρντ (Thomas Howard), κόμης του Άρουντελ στις αρχές του 17ου αιώνα, κατά την διάρκεια ανασκαφών που επόπτευε. Σήμερα αποτελούν μέρος της συλλογής του Ασμόλειου μουσείου του πανεπιστημίου της Οξφόρδης Κατέληξαν εκεί κατόπιν δωρεάς.Οι John Evelyn και John Selden διαδραμάτισαν ζωτικό ρόλο σε αυτή τη δωρεά. 

Τα μάρμαρα αυτά δεν είναι μόνο έργα τέχνης αλλά και σημαντικά ιστορικά τεκμήρια πολιτισμού λόγω των επιγραφών που φέρουν, και από τις οποίες οι ιστορικοί έχουν επιβεβαιώσει πολλές ημερομηνίες ιστορικών γεγονότων της ελληνικής ιστορίας. Μεταξύ τους είναι το Χρονικό της Πάρου, που εξιστορεί τα γεγονότα με ημερομηνίες από 1582 π.Χ. μέχρι το 354 π.Χ.Μικρότερο τμήμα αυτού του αναγλύφου, που καλύπτει την περίοδο 356–299 π.Χ. υπάρχει στο Μουσείο της Πάρου. Ένα άλλο κομμάτι απαριθμεί τις μονάδες μετρήσεως, παραθέτοντας ανάγλυφες παραστάσεις των αντίστοιχων μελών του ανθρώπινου σώματος (βραχίονας, έλη, πέλμα, πυγμή, δάκτυλος) τυποποιώντας με αυτόν τον τρόπο την χρήση τους.

 Σημειώσεις 

 Πηγές 
 Denys Eyre Lankester Haynes, 1975. The Arundel marbles (Oxford : University of Oxford, Ashmolean Museum)
 Michael Vickers, Arundel and Pomfret Marbles in Oxford (Ashmolean Museum) ISBN 1-85444-207-4
 Benjamin Anderson, curator, The Invention of Antiquity, exhibition at Bryn Mawr, 2004: "Epigraphy and Wanderlust"]
 Chambers' Book of Days: A Miscellany of Popular Antiquities, 1869 "July 7th"

Κατηγορία:Αρχαία ελληνική γλυπτική